b'\n_START_ARTICLE_\nRichard Ira Bong\n_START_SECTION_\n\xc5\xbdivljenjepis\n_START_PARAGRAPH_\nRichard Bong se je \xc5\xbee kot mladeni\xc4\x8d za\xc4\x8del zanimati za letala, v mladosti so njegov dom preletavala letala bli\xc5\xbenjega letali\xc5\xa1\xc4\x8da. Takoj po izbruhu druge svetovne vojne je vstopil v Letalske sile Kopenske vojske ZDA (USAAF) in se za\xc4\x8del usposabljati na lovskih letalih Lockheed P-38 Lightning. Leta 1942 je napredoval v \xc4\x8din poro\xc4\x8dnika in bil poslan na jugozahodni Tihi ocean, kjer je v 27. decembra nad Novo Gvinejo dosegel svojo prvo zmago._NEWLINE__NEWLINE_Do decembra 1944 je Bong nanizal 40 zmag (vse je dosegel s P-38) in postal najuspe\xc5\xa1nej\xc5\xa1i ameri\xc5\xa1ki pilot v 2. SV (Thomas B. McGuire je dosegel 38 zmag). Decembra 1944 so mu podelili najvi\xc5\xa1je ameri\xc5\xa1ko vojno odlikovanje, Kongresno medaljo \xc4\x8dasti (MoH) - ameri\xc5\xa1ki ekvivalent britanskega Viktorijinega kri\xc5\xbeca (VC). Zaradi zaslug in propagandnih namenov, predvsem pa zaradi smrti njegovega prijatelja in tekmeca Tommya McGuireja, so ga zato januarja 1945 umaknili z boji\xc5\xa1\xc4\x8d in ga poslali nazaj v ZDA. Najprej je promoviral vojne obveznice (War Bonds), pozneje pa je postal preizkusni pilot za novo ameri\xc5\xa1ko reaktivno lovsko letalo Lockheed P-80 Shooting Star. Pri presku\xc5\xa1anju letala, prav na dan ko so ZDA odvrgle prvo atomsko bombo na Hiro\xc5\xa1imo, je v Kaliforniji strmoglavil. Pri tem se je Richard Bong smrtno ponesre\xc4\x8dil.'